ບໍສິສັດນຶ່ງ ຂອງ ສະຫະລັດ ຈະນໍາທ່ອງທ່ຽວ ຂຶ້ນເດືອນ
ບໍລິສັດ ທີ່ມີ​ຊື່ວ່າ Golden Spike ຄາດ​ຄະ​ເນ​ວ່າ ມັນ​ຈະ​ໃຊ້​ເງິນ​ເຖິງ 1 ພັນ 500 ​ລ້ານ​ໂດ​ລາ ທີ່​ຈະ​ສົ່ງ​ສອງ​ຄົນ​ຂື້ນ​ໄປ​​ເດືອນ ​ແລະ​ກັບ​ຄືນມາ
ບໍລິສັດນຶ່ງຂອງສະຫະລັດ ທີ່ກໍ່ຕັ້ງຂື້ນມາໂດຍອະດີດບັນດາຜູ້ ບໍລິຫານ ອົງການອະວະກາດສະຫະລັດຫຼື NASA ກ່າວວ່າ ຕົນມີແຜນນຳສະເໜີການເດີນທາງໄປທ່ອງທ່ຽວຢູ່ເດືອນ ໃນ ທ້າຍທົດສະວັດນີ້ ບໍລິສັດ ທີ່ມີຊື່ວ່າ Golden Spike ຄາດຄະເນວ່າ ມັນຈະໃຊ້ ເງິນເຖິງ 1 ພັນ 500 ລ້ານໂດລາ ທີ່ຈະສົ່ງສອງຄົນຂື້ນໄປເດືອນ ແລະກັບຄືນມາ ໂດຍຈະໃຊ້ເວລາເຖິງສອງມື້ ຕົນມີແຜນທີ່ຈະຂາຍແຜນການໄປທ່ຽວດັ່ງກ່າວໃຫ້ແກ່ “ປະເທດ ຕ່າງໆ ສ່ວນບຸກຄົນແລະບໍລິສັດທັງຫລາຍ ເພື່ອຈຸດປະສົງໄປຄົ້ນ ຄວ້າເບິ່ງເດືອນ ແລະຄວາມຢາກຮູ້ຢາກເຫັນ” ໃນລາຄາທີ່ບໍລິສັດ ດັ່ງກ່າວເວົ້າວ່າ ເລັກນ້ອຍເທົ່ານັ້ນຖ້າສົມທຽບໃສ່ໂຄງການຂື້ນໄປ ເດືອນຂອງລັດຖະບານທີ່ຄ້າຍຄືກັນນີ້ ບໍລິສັດ Golden Spike ກ່າວວ່າ ຕົນຈະຫລຸດຕົ້ນທຶນລົງ ໂດຍການໃຊ້ຈະຫລວດ ແລະຍານອະວະກາດ ທີ່ມີຢູ່ແລ້ວ ສຳລັບສົ່ງມະນຸດຂຶ້ນໄປເທິງເດືອນ ແຕ່ຈຳເປັນຕ້ອງໄດ້ອອກແບບຊຸດອະວະກາດແລະຍານ ລົງຈອດໃໝ່ ນອກນັ້ນຕົນຍັງໄດ້ພິຈາລະຈາກ່ຽວກັບການຊອກຫາແຫຼ່ງ ລາຍຮັບອື່ນໆ ເຊັ່ນການໂຄສະນາໃສ່ຍານອະວະກາດເປັນຕົ້ນ ການປະກາດທີ່ວ່ານີ້ໄດ້ມີຂື້ນບໍ່ດົນກ່ອນວັນສຸກຊຶ່ງເປັນວັນຄົບຮອບ 40 ປີ ຂອງການສົ່ງຍານອະວະກາດ Appolo ທີ 17 ຂອງອົງການນາຊາ ຊຶ່ງເປັນຖ້ຽວບິນຖ້ຽວສຸດທ້າຍຂອງ ການປະຕິບັດງານສົ່ງມະນຸດໄປລົງຢູ່ເດືອນ